LIITE

YHTENÄINEN ASIAKIRJA

”Uhlen Blaufüsser Lay” / ”Uhlen Blaufüßer Lay”

PDO-DE-02081

Hakemuksen jättöpäivä: 26.3.2015

1. Rekisteröitävä nimi / rekisteröitävät nimet

”Uhlen Blaufüsser Lay” / ”Uhlen Blaufüßer Lay”

2. Maantieteellisen merkinnän tyyppi

SAN – Suojattu alkuperänimitys

3. Rypäletuotteiden luokat

1. Viini

5. Laatukuohuviini

4. Viinin/viinien kuvaus

Laatuviini

Valkoinen Riesling kypsytetään Uhlen Blaufüsser Layn tilalla. Rypäletuotteita on olemassa kolme tyyppiä, joiden ominaisuudet eroavat hieman toisistaan: laatuviini (Qualitätswein), arvomerkinnällä varustettu viini (Prädikatswein) ja määritellyiltä alueilta tuleva laatukuohuviini (Sekt b.A.).

Nuorissa Uhlen Blaufüsser Lay -viineissä on vaaleankeltainen, toisinaan vihertävä väri, joka muuttuu voimakkaammaksi tuotteen kypsyessä. Kun viini on täysin kypsä, se muuttuu täyteläisen kullanväriseksi. Viinien aromeja määrittää vuorovaikutus hedelmäisten vivahteiden ja liuskekiven tyypillisen mineraalisuuden häivähdyksen välillä. Valtameren syvempien kerrosten savisempi sedimentti antaa Uhlen Blaufüsser Lay -viineille (Uhlen Blaufüßer Lay) maun, jota voi usein kuvailla sanoilla ”jokseenkin viileämpi”. Kihelmöivä mikrokiderakenne ja mineraalisuus tanssivat kielellä niin hienovaraisesti ja kevyesti, että ne tuovat mieleen tuoksuvat merituulet. Joissakin vuosikerroissa voi jopa maistaa meren suolaisen jodin maun.

Yleiset analyyttiset ominaisuudet

Kokonaisalkoholipitoisuus enintään (til-%) 15,0 Kokonaisalkoholipitoisuus vähintään (til-%) 11,5 Vähimmäishappopitoisuus 5,0 g/litra viinihappona ilmaistuna Haihtuvien happojen pitoisuus enintään (milliekvivalenttia/litra) 1,08 Kokonaisrikkidioksidipitoisuus enintään (mg/litra) 250

Arvomerkinnällä varustettu viini (Prädikatswein), johon lisätään seuraava ilmaisu: Auslese

Valkoinen Riesling kypsytetään Uhlen Blaufüsser Layn tilalla. Rypäletuotteita on olemassa kolme tyyppiä, joiden ominaisuudet eroavat hieman toisistaan: laatuviini (Qualitätswein), arvomerkinnällä varustettu viini (Prädikatswein) ja määritellyiltä alueilta tuleva laatukuohuviini (Sekt b.A.).

Nuorissa Uhlen Blaufüsser Lay -viineissä on vaaleankeltainen, toisinaan vihertävä väri, joka muuttuu voimakkaammaksi tuotteen kypsyessä. Kun viini on täysin kypsä, se muuttuu täyteläisen kullanväriseksi. Viinien aromeja määrittää vuorovaikutus hedelmäisten vivahteiden ja liuskekiven tyypillisen mineraalisuuden häivähdyksen välillä. Valtameren syvempien kerrosten savisempi sedimentti antaa Uhlen Blaufüsser Lay -viineille (Uhlen Blaufüßer Lay) maun, jota voi usein kuvailla sanoilla ”jokseenkin viileämpi”. Kihelmöivä mikrokiderakenne ja mineraalisuus tanssivat kielellä niin hienovaraisesti ja kevyesti, että ne tuovat mieleen tuoksuvat merituulet. Joissakin vuosikerroissa voi jopa maistaa meren suolaisen jodin maun. Edellä kuvailluissa aromeissa ja mauissa on piilevää makeutta, joka on Auslese-viineissä hienostunutta.

Yleiset analyyttiset ominaisuudet

Kokonaisalkoholipitoisuus enintään (til-%) 41,0 Kokonaisalkoholipitoisuus vähintään (til-%) 5,5 Vähimmäishappopitoisuus 7,0 g/litra viinihappona ilmaistuna Haihtuvien happojen pitoisuus enintään (milliekvivalenttia/litra) 2,1 Kokonaisrikkidioksidipitoisuus enintään (mg/litra) 350

Arvomerkinnällä varustettu viini (Prädikatswein), johon lisätään seuraava ilmaisu: Beerenauslese, Trockenbeerenauslese, Eiswein

Valkoinen Riesling kypsytetään Uhlen Blaufüsser Layn tilalla. Rypäletuotteita on olemassa kolme tyyppiä, joiden ominaisuudet eroavat hieman toisistaan: laatuviini (Qualitätswein), arvomerkinnällä varustettu viini (Prädikatswein) ja määritellyiltä alueilta tuleva laatukuohuviini (Sekt b.A.).

Nuorissa Uhlen Blaufüsser Lay -viineissä on vaaleankeltainen, toisinaan vihertävä väri, joka muuttuu voimakkaammaksi tuotteen kypsyessä. Kun viini on täysin kypsä, se muuttuu täyteläisen kullanväriseksi. Viinien aromeja määrittää vuorovaikutus hedelmäisten vivahteiden ja liuskekiven tyypillisen mineraalisuuden häivähdyksen välillä. Valtameren syvempien kerrosten savisempi sedimentti antaa Uhlen Blaufüsser Lay -viineille (Uhlen Blaufüßer Lay) maun, jota voi usein kuvailla sanoilla ”jokseenkin viileämpi”. Kihelmöivä mikrokiderakenne ja mineraalisuus tanssivat kielellä niin hienovaraisesti ja kevyesti, että ne tuovat mieleen tuoksuvat merituulet. Joissakin vuosikerroissa voi jopa maistaa meren suolaisen jodin maun. Edellä kuvailluissa aromeissa ja mauissa on piilevää makeutta, joka on Auslese-viineissä hienostunutta. Beerenauslese-viineissä makeus on pehmeämpää, ja siinä voi olla myös hunajaisia vivahteita. Trockenbeerenauslese-viineissä nämä maut korostuvat vielä enemmän. Eiswein-viineissä edellä kuvailluissa aromeissa ja mauissa on mausteista hapokkuutta.

Yleiset analyyttiset ominaisuudet

Kokonaisalkoholipitoisuus enintään (til-%) 41,0 Kokonaisalkoholipitoisuus vähintään (til-%) 5,5 Vähimmäishappopitoisuus 70 milliekvivalenttia/litra Haihtuvien happojen pitoisuus enintään (milliekvivalenttia/litra) 2,1 Kokonaisrikkidioksidipitoisuus enintään (mg/litra) 400

Määritellyiltä alueilta tuleva laatukuohuviini (Sekt b.A.)

Valkoinen Riesling kypsytetään Uhlen Blaufüsser Layn tilalla. Rypäletuotteita on olemassa kolme tyyppiä, joiden ominaisuudet eroavat hieman toisistaan: laatuviini (Qualitätswein), arvomerkinnällä varustettu viini (Prädikatswein) ja määritellyiltä alueilta tuleva laatukuohuviini (Sekt b.A.).

Nuorissa Uhlen Blaufüsser Lay -viineissä on vaaleankeltainen, toisinaan vihertävä väri, joka muuttuu voimakkaammaksi tuotteen kypsyessä. Kun viini on täysin kypsä, se muuttuu täyteläisen kullanväriseksi.

Viinien aromeja määrittää vuorovaikutus hedelmäisten vivahteiden ja liuskekiven tyypillisen mineraalisuuden häivähdyksen välillä. Valtameren syvempien kerrosten savisempi sedimentti antaa Uhlen Blaufüsser Lay -viineille (Uhlen Blaufüßer Lay) maun, jota voi usein kuvailla sanoilla ”jokseenkin viileämpi”. Kihelmöivä mikrokiderakenne ja mineraalisuus tanssivat kielellä niin hienovaraisesti ja kevyesti, että ne tuovat mieleen tuoksuvat merituulet. Joissakin vuosikerroissa voi jopa maistaa meren suolaisen jodin maun. Kuohuviinien tuotannossa käytettävä hiilidioksidi korostaa ja syventää edellä kuvailtuja Prädikatswein-viinien aromeja ja makuja Sekt b.A. -viineissä.

Yleiset analyyttiset ominaisuudet

Kokonaisalkoholipitoisuus enintään (til-%) 13,5 Kokonaisalkoholipitoisuus vähintään (til-%) 11,5 Vähimmäishappopitoisuus 5,0 g/litra viinihappona ilmaistuna Haihtuvien happojen pitoisuus enintään (milliekvivalenttia/litra) 1,08 Kokonaisrikkidioksidipitoisuus enintään (mg/litra) 185

5. Viininvalmistusmenetelmät

a. Olennaiset viininvalmistusmenetelmät

Viininvalmistusmenetelmien rajoitukset

Seuraavat ainesosat ja käsittelyt ovat kiellettyjä: kaliumsorbaatti, lysotsyymi, dimetyylikarbonaatti, elektrodialyysi, alkoholin poistaminen, kationinvaihto, tiivistäminen (jäädytysväkevöinti, osmoosi, hyrrähaihdutus Spinning Cone Column -menetelmällä) sekä makeuttaminen rypäleen puristemehulla, tammipuun palasilla tai valmisteilla.

Laatuviini

Erityinen viininvalmistusmenetelmä

Vähintään 88 Öchsle-astetta: enimmäishappopitoisuus 7,5 g/l; väkevöiminen korkeintaan 14,0 tilavuusprosenttiin.

Korkeintaan 100 Öchsle-astetta ja väkevät viinit: jäännössokeripitoisuus enintään ”puolikuiva” viinilain mukaisesti.

Yli 100 Öchsle-astetta: jäännössokeripitoisuus enintään rypälemehun paino/3.

Arvomerkinnällä varustettu viini

Erityinen viininvalmistusmenetelmä

”Auslese”: vähintään 105 Öchsle-astetta; jäännössokeripitoisuus vähintään 90 g/l.

”Beerenauslese”: vähintään 130 Öchsle-astetta; jäännössokeripitoisuus vähintään 150 g/l.

”Trockenbeerenauslese”: vähintään 180 Öchsle-astetta; jäännössokeripitoisuus vähintään 180 g/l.

”Eiswein”: vähintään 130 Öchsle-astetta; jäännössokeripitoisuus vähintään 150 g/l.

Määritellyiltä alueilta tuleva laatukuohuviini

Erityinen viininvalmistusmenetelmä: perinteinen pullokäyminen.

b. Enimmäistuotokset

70 hl/ha

6. Rajattu alue

Uhlen Blaufüsser Lay on osa suojattua alkuperänimitystä ”Mosel” (rekisteröintinumero PDO-DE-A1270).

Uhlen Blaufüsser Lay -viinitarhat sijaitsevat Mayen-Koblenzin piirikuntaan kuuluvalla Winningenin alueella Rhineland-Pfalzin osavaltiossa. ”Blaufüßer Lay” -nimitys on kirjattu kiinteistörekisteriin avomaan alueena. Nimitystä on käytetty pakkausmerkinnöissä yli kymmenen vuoden ajan, ja se viittaa liuskemuodostumiin. Blumslay-termi (sanoista Blaufüßer Lay – Blauslay – Blooslay – Blumslay) on yläsaksaan palannut murresana, joka tarkoittaa viinitarhan laella olevaa tähystyspaikkaa. Alue alkaa lohkosta 2219/1 ja päättyy lohkoihin 2179, 2181/1, 2186, 2190, 2189/2.

Tuotteita, joilla on suojattu alkuperänimitys ”Uhlen Blaufüsser Lay”, voidaan tuottaa rekisteröidyllä Moselin SAN-alueella (rekisterinumero PDO-DE-A1270). Rajattu alue sijaitsee Moselin SAN-alueella.

Uhlen Blaufüßer Lay -tilan alue on kooltaan 1,96 hehtaaria.

7. Pääasialliset viininvalmistuksessa käytettävät rypälelajikkeet

Weißer Riesling

8. Yhteyden/yhteyksien kuvaus

Uhlen Blaufüsser Lay -viinitarhat sijaitsevat Ala-Moselin terassiviljelmillä. Uhlen Blaufüsser Layn terassiviljelmät on järjestetty perinteiseen tapaan lounaan suuntaisesti, ja ne sijaitsevat noin 75–210 metriä merenpinnan yläpuolella. Viimeisten viiden vuoden aikana keskilämpötila on ollut suhteellisen korkea (11,6 °C), mikä on odotettavissa näin alhaisessa korkeudessa. Alhainen sademäärä (noin 620 mm) ja aurinkoisten tuntien suuri määrä (1 922) luovat mikroilmaston, joka eroaa selvästi muista Moselin SAN-alueista. Se on syynä rypäleiden erityiseen kypsyysasteeseen (korkea potentiaalinen alkoholipitoisuus, vähäinen hapokkuus ja kypsät fenolit). Viinien sanotaan olevan ilmaisuvoimaisia ja maultaan erittäin täyteläisiä. Uhlen Blaufüsser Layn alueen erityisistä geologisista olosuhteista on merkittävästi apua rypäleiden fysiologisen kypsyyden saavuttamisessa, ja ne vaikuttavat alueella kasvaneiden viinien yksilölliseen makuun.

Geologisessa ajanlaskussa Uhlen Blaufüßer Lay kuuluu devonikauden alempaan kauteen. Tarkemmin sanottuna alue koostuu Oberems/Laubach -alatason sedimenteistä ja Laubachin tason vanhemmista sedimenteistä. Merenpohjan syventyminen näkyy tummassa paksuuntuvassa siltissä ja pakkautuneessa liuskekivessä. Näistä sedimenteistä syntynyt rapautunut kallioinen maaperä muodostaa erityyppistä regosolia savisesta ja silttisestä liuskeesta. Maaperän savipitoisuus on korkeampi verrattuna viereisiin SAN-alueisiin, minkä seurauksena kenttäkapasiteetti on suurempi ja alempien kerrosten keskimääräinen maaperän lämpötila on alhaisempi. Tämä aiheuttaa huomattavia aistinvaraisia eroavaisuuksia viereisiin SAN-alueisiin verrattuna. Uhlen Blaufüsser Lay -viinien vaimeassa bukeessa on vähemmän hedelmäisyyttä. Tästä syntyvä mineraalinen tuoksu jatkuu makuaistissa vaikutelmana, jota useimmiten kuvaillaan sanoilla ”hieno, viileä, selkeä”.

Ihmisen toiminta perustuu tuhansia vuosia vanhaan viininkasvatuksen perinteeseen. Kivimuureilla tuettuja terassiviljelmiä on käytetty viinitarhoissa jo roomalaisajalta lähtien. Vuonna 380 roomalainen runoilija Ausonius kuvaili tällaisia rakennelmia ”amfiteattereiksi”. Tästä lisätodisteena ovat terasseista löydetyt roomalaiset kolikot, jotka olivat oletettavasti uhrilahjoja. Siitä lähtien alueella on kasvatettu viiniä. Vuosisatojen aikana tuotannon laatua on jatkuvasti parannettu kehittämällä uusia rypälelajikkeita (1800-luvun alusta lähtien Rieslingiä) ja uusia kasvatustapoja (pensaat, tukisalot ja metallilankakehikot). Viime vuosikymmeninä kasvava ympäristötietoisuus on johtanut pääasiassa siihen, että erittäin liukoisia kivennäislannoitteita käytetään entistä vähemmän. Maaperässä on siksi taas luontaisia mikroflooran ja mikrofaunan populaatioita, minkä takia on tapahtunut enemmän ravinteiden imeytymistä ja kationinvaihtoprosesseja monimutkaisten molekyylien ja juurikarvoissa elävien mikrobien symbioottisen vuorovaikutuksen seurauksena. Mikrobeja voidaan käyttää välittäjinä tiettyjen orgaanisten aineiden ja maaperän mineraalien välillä, jolloin viinin mausta tulee entistä ainutlaatuisempi.

Edellä esitetty yhteys koskee yhtä lailla määritellyiltä alueilta tulevaa laatukuohuviiniä.

9. Olennaiset lisäedellytykset

Oikeudellinen kehys:

Kansallisessa lainsäädännössä

Lisäedellytyksen tyyppi:

Merkintöjä koskevat lisämääräykset

Edellytyksen kuvaus:

Euroopan unionin, Saksan liittotasavallan ja Rheinland-Pfalzin osavaltion voimassa olevissa laeissa ja asetuksissa on määritelty, mitä tietoja etiketeissä ja pakkauksissa on oltava. Viinin on läpäistävä virallinen tarkastus, jotta alkuperänimitykseen liittyviä perinteisiä merkintöjä voidaan käyttää etiketissä. Vain virallisen tarkastuksen erityisvaatimukset täyttäneille viineille annetaan viralliset tarkastusnumerot. Niissä on monta lukua (AP-numero), jotka ilmaisevat tarkastavan tahon, tilan numeron, tarkastukseen toimitettujen viinien lukumäärän ja vuoden, jona viinit toimitettiin tarkastukseen tai jona tarkastusnumero myönnettiin. Tarkastusnumero on merkittävä etikettiin. Perinteiset merkinnät ”Qualitätswein”, ”Prädikatswein” ja ”Sekt b.A.” liittyvät alkuperänimitykseen, ja niillä voidaan korvata nimitys ”SAN”.

Linkki eritelmään

http://www.ble.de/DE/04_Programme/09_EU-Qualitaetskennzeichen/02_EUBezeichnungenWein/Antraege.html?nn=3057588